b'\n_START_ARTICLE_\nVuohenherneet\n_START_SECTION_\nLajit Pohjoismaissa\n_START_PARAGRAPH_\nPohjoismaissa tavataan kaksi vuohenhernelajia, jotka ovat tulokkaita. Ne ovat monivuotisia melko korkeaksi kasvavia ruohoja, joiden lehdet muodostuvat soikeista parittaisista lehdyk\xc3\xb6ist\xc3\xa4 ja kukintona on pitk\xc3\xa4 latvaterttu. Suomessa viljell\xc3\xa4\xc3\xa4n Etel\xc3\xa4- ja Keski-Euroopasta kotoisin olevaa rohtovuohenhernett\xc3\xa4 koristekasvina. Rehuvuohenhernett\xc3\xa4, joka on kotoisin Kaukasukselta, viljell\xc3\xa4\xc3\xa4n nurmi-, rehu- ja koristekasvina. Laji on harvoin levinnyt viljelykarkulaiseksi tai on tulokas.'